একাডেমি পরিচালক আরও জানান, এবার মেলা উপলক্ষে শিশু একাডেমি বেশ কিছুসংখ্যক নতুন বই প্রকাশ করেছে। নতুন বইগুলোসহ শিশু একাডেমির কয়েকশত বই বিক্রি করা হবে। বঙ্গবন্ধু, স্বাধীনতা সংগ্রাম, মুক্তিযুদ্ধ বিষয়ক, শিশুদের শিক্ষামূলক ও মেধা চর্চা বিষয়ক বইও এই মেলায় বিভিন্ন স্টলে পাওয়া যাবে। শিশু একাডেমি বইমেলা এবার চলবে ১১ দিন। চলবে প্রতিদিন বিকেল তিনটা থেকে মেলা শুরু হয়ে রাত নয়টা পর্যন্ত। ছুটির দুই দিনে মেলার সময় বাড়ানো হবে বলে একাডেমি থেকে জানান হয়।